Elvis Merzļikins

Elvis Merzļikins (sündinud 13. aprillil 1994 Riias) on Läti jäähokimängija, kes mängib väravavahina NHL-i klubis Columbus Blue Jackets.

Ta alustas klubikarjääri Šveitsi klubis HC Lugano, debüteerides 2013–14. 2014. aastal valiti ta Šveitsi kõrgliiga hooaja parimaks noormängijaks. Aastatel 2016 ja 2018 valiti ta Šveitsi kõrgliiga hooaja parimaks väravavahiks.Elvis Merzļlkins. eliteprospects.com. Vaadatud 2.2.2022

2014. aastal valis Blue Jackets ta NHL-i draftis 76. valikuna. Blue Jacketsiga sõlmis ta 2019. aastal üheaastase lepingu. NHL-is debüteeris 5. oktoobril 2019 mängus Pittsburgh Penguinsi vastu, lastes endale lüüa seitse väravat."Blue Jackets rally around Merzlikins after tough NHL debut". NHL.com. 6.10.2019. Vaadatud 2.2.2022 Seejärel mängis ta mõnda aega American Hockey League'i klubis Cleveland Monsters. Esimese võidu sai Merzļikins kirja 31. detsembril 2019 mängus Florida Panthersi vastu. Esimese nullimängu tegi ta 11. jaanuaril 2020 Vegas Golden Knightsi vastu. Hooajal 2019–20 sai Merzļikins kirja kokku 13 võitu ja üheksa väravasöötu ning keskmiselt lasi ta endale lüüa 2,35 väravat mängus. Hooaja lõpus valiti ta NHL-i uustulnukate sümboolsesse koosseisu (All-Rookie Team).

2020. aasta aprillis sõlmis ta Blue Jacketsiga uue kaheaastase lepingu ja 2021. aasta septembris viieaastase lepingu."Merzlikins signs five-year, $27 million extension with Blue Jackets". nhl.com. 21.9.2021. Vaadatud 2.2.2022

Läti jäähokikoondise koosseisus osales Merzļikins maailmameistrivõistlustel esimest korda 2016. aastal.

 Viited 

 Välislingid 
 Elvis Merzļikins NHL.com lehel
 Elvis Merzļikins hockeydb.com lehel

Kategooria:Läti jäähokiväravavahid
Kategooria:Columbus Blue Jacketsi mängijad
Kategooria:Sündinud 1994